Komisijos Sprendimas
2000 m. kovo 7 d.
nustatantis visos Bendrijos paramos lėšų preliminarų paskirstymą gaunančioms šalims pagal Struktūrinės pasirengimo stojimui politikos instrumentą
(pranešta dokumentu Nr. C(2000) 552)
(2000/229/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1267/1999 nustatantį struktūrinės pasirengimo stojimui politikos instrumentą (toliau - ISPA) [1], ypač į pirmąją 4 straipsnio pastraipą,
kadangi:
(1) Reglamento (EB) Nr. 1267/1999 1 straipsnio 1 dalies antroje pastraipoje išvardytos valstybės, kurioms ISPA teikia pagalbą,
(2) Reglamento (EB) Nr. 1267/1999 4 straipsnio pirmojoje pastraipoje nustatyta, kad visą Bendrijos paramą pagal ISPA valstybėms gavėjoms preliminariai skirsto Komisija atižvelgdama į gyventojų skaičių, bendrąjį vidaus produktą (BVP), tenkantį vienam gyventojui, bei į perkamosios galios paritetą ir plotą. Pagal to paties straipsnio antrąją pastraipą paskirstytų lėšų sumos gali būti pataisytos.
(3) Reglamento (EB) Nr. 1267/1999 15 straipsnyje nustatyta, kad įstojusi į Europos Sąjungą, valstybė praranda teisę į paramą, o lėšos, skiriamos į Europos Sąjungą stojančiai valstybei, perskirstomos kitoms valstybėms gavėjoms.
(4) Šiame sprendime numatytos priemonės atitinka Struktūrinės pasirengimo stojimui politikos instrumento vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Visos Bendrijos paramos lėšų preliminarus paskirstymas valstybėms gavėjoms pagal ISPA nurodomas priede.
Preliminarus paskirstymas pataisomas, kai valstybė gavėja, įstojusi į Europos Sąjungą, praranda teisę gauti ISPA teikiamą paramą.
2 straipsnis
Šis sprendimas skirtas valstybėms narėms.
Priimta Briuselyje, 2000 m. kovo 7 d.